《次韵邾仲经同登虎丘长句》
明代·吕敏

山上楼台山下城，朱旗夹道少人行。
春风寂寞莺花梦，落日悲凉鼓角声。
古冢金精来变幻，天池剑影随空明。
老僧趺坐忘尘虑，石溜何须恨不平。

作者简介：吕敏，字志学，无锡人。明洪武初，官无锡县教谕。工诗，与高启、王行、高逊志、唐肃等十人号称“北廓十友”。著有《义字集》、《无碍居士集》等。